ఇంగ్రిడ్, నిన్ను చూడటం బాగుంది. నీకు టీ కానీ, కాఫీ కానీ ఇచ్చేవాడిని,
కానీ నీకు క్షమాపణలు చెప్పాల్సిన అవసరం ఉంది. ఏంటిది?
నా రాజీనామా లేఖ. త్వరగా కానిచ్చేద్దాం.
రాజీనామా చేయాల్సిన పని ఏముంది!
కొంపదీసి నాకు తెలీకుండా స్కాండల్ ఏమైనా నడుపుతున్నావా?
ఎంఐ5 పైకి ఒక టైగర్ టీమ్ ని ఉసిగొల్పావు నువ్వు.
టైగర్ టీమ్? అంటే అర్థం ఏంటో కూడా నాకు తెలీదు.
ఏదైనా సంస్థకు సంబంధించిన రక్షణ వ్యవస్థ పనితీరును పరిశీలించడానికి ఉపయోగించే బృందాన్ని టైగర్ టీమ్ అంటారు.
ఒక దొంగను పట్టుకోవడానికి ఇంకో దొంగ సాయం తీసుకోవడం లాగా అన్నమాట.
మీ భద్రతా వ్యవస్థ ఎలా ఉందో పరిశీలించడానికి ఒకరిని నియమించడం లాగా.
అదే.
అలా అయితే, ఆ పని నేను చేశాను. ఒప్పుకుంటున్నా.
కానీ లోపాలు ఉన్నాయేమో పరీక్షించడం,
ఒత్తిడిలో సదరు సంస్థ ఎంత వరకు నిలదొక్కుకోగలదో చూడటం మంచిదే ఏమో కదా?
హా. అదంతా.
మరి ఎంఐ5 పరిస్థితి ఏమని తేలింది?
ప్రధాన మంత్రి ఎన్నిక ఫైలును రీజెంట్ పార్క్ నుండి దొంగలించాల్సిందిగా మా ఏజెంట్లలో ఒకరిని
బెదిరించడం జరిగింది.
అయ్యో, అది దారుణమే. ఇంతకీ వాళ్లకి ఆ ఫైల్ దక్కిందా?
- లేదు. - అబ్బా. ఫైల్ దొంగిలించి ఉంటే భలే ఉండేది.
అతను తన భార్య ఒంటేలుతో స్నానం చేస్తాడన్నది నిజమేనా,
అది నేను ప్రారంభించిన పుకారా అనేది తేలుతుంది. మర్చిపోయా నేనే.
కానీ, ఇంకాస్త ఉంటే వాళ్లకి ఆ ఫైలు చిక్కి ఉండేదే, ఈ భద్రతా లోపం నేను ఇన్ ఛార్జీగా ఉన్నప్పుడు జరిగింది కనుక
నేను రాజీనామా చేయాల్సిందే.
నీ రాజీనామాని నేను ఆమోదించలేను, ఇంగ్రిడ్.
మరి ఏం కావాలి నీకు?
అబ్బా. ఇప్పటికైనా వచ్చారులే.
పార్కులోకి దొంగచాటుగా వెళ్లడానికి నకిలీ వజ్రం తెచ్చి ఇచ్చి,
నన్ను వెధవవి చేశావు.
చూడు, ఇదంతా ఒక పెద్ద అపార్థం వల్ల జరిగింది. సరేనా?
అబ్బా. ఇప్పటికి వెయ్యిసార్లు చెప్పా, మళ్లీ చెప్తున్నా,
క్యాథరిన్ స్టాండిష్ ప్రాణానికి ప్రమాదం ఉందని అనుకొని తప్పనిసరి పరిస్థితుల్లో అలా చేశా.
శాంతించు. ఇప్పుడు చీఫ్టన్ వాళ్లు మనకి అప్పగించేస్తున్నారు. స్టాండిష్ బాగానే ఉంది.
స్టాండిష్ బాగానే ఉందని నాకు తెలుసు.
అబ్బా...
ఏంటి నువ్వు! అబ్బా.
అదరగొట్టేశావు, బాసూ. అదరగొట్టేశావు. మనం సాధించాం.
టైగర్ టీమ్ దుమ్ముదులిపేసింది. ఇక బీర్స్ తో అల్లాడిద్దామా? పార్టీ నేనే ఇస్తాలే.
నేను తాగను.
అయితే, వచ్చి జ్యూస్ తాగు. కానీ పార్టీ జరగాల్సిందే.
చీఫ్టన్ దుమ్ము దులిపేసింది. వాళ్లు ప్రొఫెషనల్స్,
కానీ మనం వాళ్లని పిచ్చోళ్ళని చేసి ఆడించాం.
ఇది మన వ్యాపారానికి ఒక శుభ పరిణామం.
దీని వల్ల మనకి కాంట్రాక్టులు బీభత్సంగా వస్తాయి. మామూలు బీభత్సంగా కాదు.
మొదటి ప్రాధాన్యత నీకే, మిత్రమా.
దీని తర్వాత కాస్త విశ్రాంతి తీసుకుందాం అనుకుంటున్నా.
సరే. ఏ విషయమో నాకు చెప్పు. కానీ అదరగొట్టేశావు.
ఎవరతను? నన్ను అతనితో పంపుతున్నారా?
నీకు తెలీదు అనుకుంటాలే. నువ్వు బాస్ కాదని తెలిసిపోతోందిలే.
మిస్ స్టాండిష్, మీరు కోరుకున్న చోటుకు తీసుకుపోవడానికి వచ్చాను.
తను బయటకు దిగదు కానీ, నువ్వు కారెక్కు.
ఏం చేస్తున్నావు?
మన పని ముగిసింది. ఇది మన పనిలో భాగం కాదు...
చేతులు తలపై పెట్టు.
అతి చేయకు.
చేతులు తలపై పెట్టు.
నీకు పిచ్చి కానీ పట్టిందా?
ఇతని తుపాకీ తీసుకొని, కట్టేయ్.
మీరు కాస్త అటు జరగరా!
- ఆగు! - వద్దు!
కానివ్వు! స్టార్ట్ అవ్వు!
ఏం చేస్తున్నావు నువ్వు?
అబ్బో. సూపర్.
- తల దించు. - సరే. ఛ.
- ఓకేనా? - ఓకే.
ఇప్పుడు నేను నిజంగానే బంధీని అయ్యానా?
మిక్ హెర్రన్ రచించిన "రియల్ టైగర్స్" పుస్తకం ఆధారితమైనది
ఎంఐ5, ఇంకా పాత పద్ధతిలోనే పనులు చేస్తోంది.
కాబట్టి, నేను ప్రైవేట్ రంగానికి చెందిన కొందరు సలహాదారులను నియమిస్తున్నాను,
వారు పనులను పద్ధతిగా, సమర్థవంతంగా చేయడంలో తోడ్పడి, పన్నుల రూపంలో వచ్చిన డబ్బులకు విలువ ఉండేలా చేస్తారు.
అర్థమైంది. వీళ్లు చీఫ్టన్ మనుషులే కదా?
మీ భద్రతా వ్యవస్థను బోల్తా కొట్టించారు కాబట్టి,
మీ లోపాలను చూపడంలో వారు సమర్థవంతులని నాకు అనిపిస్తోంది.
దాని సీఈఓ మీ పాత మిత్రులు కదా.
స్లై మోంటీత్ తో నేను కలిసి చదువుకున్నాను అన్నది వాస్తవమే,
కానీ అతనొక్కడే నా స్కూల్ మేట్ కాదు కదా.
ఆ సంస్థకి, నీకు ఆర్థికపరంగా ఏమైనా సంబంధాలు ఉన్నాయా?
నీ ప్రశ్న కాస్త అమర్యాదకరంగా ఉంది, ఇంగ్రిడ్, దానికి నేను సమాధానం ఇవ్వలేను.
నా ఆస్థులన్నీ ఒక ట్రస్టుకు అప్పగించేశా, వాళ్లే ఇవన్నీ చూసుకుంటూ ఉంటారు.
ఇంకా ఏమైనా అడగాలా, అడగాలంటే చెప్పు,
నీ రాజీనామాని ఆమోదించే విషయాన్ని పరిగణించి,
డయానా టావెర్నర్ కి కాల్ చేస్తా.
ఆ అవసరం లేదులే.
మంచిది. మన మధ్య ఇలాగే నాది పైచేయి అయ్యే సంబంధం కోసం...
ఆత్రంగా ఎదురుచూస్తున్నాను.
బాబోయ్. ఎల్టన్ జాన్ ప్రత్యక్ష ప్రసారానికి సంబంధించిన రికార్డింగ్స్.
వీటిని తీసుకుంటా. రాత్రి నాకు నిద్ర పట్టదు కదా, ఇవి వింటే బాగా పడుతుందిలే.
బాబోయ్, నీకేమీ తెలీదు.
గత 50 ఏళ్లలో ఎల్టన్ జాన్ ని మించిన గేయ రచయిత ఇంకెవరూ లేరు.
- బాబోయ్, నాకు పిచ్చ బోరింగ్ గా ఉంది. - బాబోయ్, నా పిల్లలతో బయటకు వచ్చినట్టే ఉంది ఇది కూడా.
నీ పిల్లలతో బయటకు వచ్చినప్పుడు జూద సైట్లను చెక్ చేస్తూ ఉంటావా?
ఆర్థికపరంగా వాళ్లకి ఏ లోటూ రాకూడదని.
ఇంటిని తాకట్టు పెట్టా?
హో చెప్పాడు నాకు.
అటక పని ఉంది, అందుకే ఇంటిని తాకట్టు పెడుతున్నా.
దానికి, నా జూదానికి సంబంధం లేదు.
ఏదైనా, అది నీకు అనవసరం కదా.
కలిసి పని చేస్తే బాగుంటుంది అన్నది నువ్వే కదా.
కానీ నీ తీరు చూస్తే అలా లేదు.
- డ్యూటీలో ఉన్నప్పుడు నీలా నేనేమీ మత్తులో ఉండను. - డ్యూటీలో ఉండగా నేనలా ఉండను.
ఎప్పుడు చూసినా నా మూడ్ చెడగొట్టాలనే చూస్తావు.
- హేయ్, ఎక్కడికి వెళ్తున్నావు? ఎందుకు? - లోపలికి.
స్టాండిష్ ని కిడ్నాప్ చేసిన వ్యక్తి గురించి తెలుసుకోవడానికి.
మన దగ్గర వారెంట్ లేదు.
క్యాథరిన్ ఇంట్లోకి వెళ్లేటప్పుడు కూడా మన దగ్గర వారెంట్ లేదుగా.
అది వేరు, ఇది వేరు. తను మనకి తెలుసు, ఒక రకంగా చెప్పాలంటే, మనం ఆ పని చేసి ఉండకూడదు.
అయితే కారులోనే కూర్చో.
నోర్మూసుకో.
- కానివ్వు. - అబ్బా.
బాబోయ్, నీకు ఈ పని రాదా?
కాస్త ఒక్క నిమిషం ఆగుతావా?
వదిలేసేయ్.
ఏం చేస్తున్నావు?
చూశావా? చాలా తేలిక.
ఇంకా పిచ్చోళ్లలా డోనొవన్ ఇంటిపై నిఘా పెట్టి ఉన్నారేమో,
మీరు ఇక ఆఫీసుకు వచ్చేయవచ్చు. అది టైగర్ టీమ్ పని.
పార్కులోకి కార్ట్ రైట్ దొంగచాటుగా ప్రవర్తించేలా ఒత్తిడి పెట్టడానికి, స్టాండిష్ ని కిడ్నాప్ చేశారు.
అయ్య బాబోయ్. మరి మనోడు వెళ్లాడా?
వెళ్లాడు.
ల్యాంబ్ కాల్ చేశాడు. క్యాథరిన్ ని టైగర్ టీమ్ కిడ్నాప్ చేసిందట.
అయితే, మనం ఉత్త పుణ్యానికి ఈ చోటుపై నిఘా పెట్టడమే కాకుండా, తాళం పగలగొట్టి లోపలికి వచ్చామా?
దీని వల్ల అయినా ఆఫీసు బయట ఉండే అవకాశం దక్కింది కదా.
- ఇక ఆఫీసుకు వెళ్దాం పద. - ముందు నేను టాయిలెట్ కి వెళ్లొస్తా.
త్వరగా కానివ్వు.
నాకు నచ్చినంత సేపు ఉంటా, నువ్వు పని చూసుకో.
ఎల్టన్ జాన్
ఆడోళ్లు టాయిలెట్ లో ఉన్నప్పుడు వచ్చే శబ్దాలు వినాలనుంటే, వాటికి చాలా సైట్స్ ఉన్నాయి.
ఓసారి వచ్చి, ఇక్కడ ఉండేవాటిని చూడు.
ఏముంది ఇక్కడ? టైగర్ టీమ్ ఆపరేషన్ కి సంబంధించిన వ్యూహ రచనేగా.
వాళ్లు మనపై నిఘా పెట్టి ఉన్నారని తెలుసుగా.
మొదటి దశ: టైగర్ టీమ్
ఇంకో గోడ కూడా ఉంది.
రెండవ దశ: గ్రే బుక్స్
"గ్రే బుక్స్"?
హా. కుట్రపూరిత సిద్ధాంతాలకు సంబంధించి, ఎంఐ5 నిర్వహించే రికార్డులు అవి.
హా, గ్రే బుక్స్ అంటే ఏంటో నాకు తెలుసులే. థ్యాంక్స్.
ఎంహెచ్370 అదృశ్యం వెనుక ఉన్న నిజానిజాల సిద్ధాంతాలు
కానీ ఈ చెత్తకి, క్యాథరిన్ కి సంబంధం ఏంటి?
యుఎఫ్ఓ కనిపించిన మొత్తం ఉదంతాలు 7,292
- ఎక్కడివి అవి? - డోనొవన్ ఇంట్లోవి.
ఇంకా అక్కడ ఏం చేస్తున్నారు? అది టైగర్ టీమ్ పని అని చెప్పా కదా.
హా. కానీ ఎలాగూ లోపలికి వచ్చేశాం కదా అని.
అయితే, షాన్ డోనొవన్ కి కుట్ర సిద్ధాంతాలంటే పిచ్చి, రెండవ దశ కూడా ప్లాన్ చేస్తున్నాడా?
అవును. రెండవ దశ, గ్రే బుక్స్. అంటే, ఎంఐ5 నిర్వహించే...
హా. గ్రే బుక్స్ అంటే ఏంటో నాకు తెలుసులే.
సరే. చూస్తుంటే, అవి అతని చేతిలోకి వచ్చేదాకా
స్టాండిష్ ని వదిలేలా లేడు.
వాటన్నింటి ఫోటోలను తీసి, హోకి పంపండి. సరేనా?
ఈ విషయం స్లో హౌస్ బయటకు పొక్కకుండా చూసుకోండి,
డోనొవన్ ఎంత పిచ్చోడో తెలుసుకునేదాకా మన మధ్యే ఉంచుదాం.
- నీకు బాగా పిచ్చి పట్టింది. - అవును.
ఇలా వెళ్లండి.
సారా - ఆలిసన్ - బెన్
మెట్లు ఎక్కండి.
నీకు, ఇంకో వ్యక్తికి పోలికలు ఉన్నాయి.
- అది కాకతాళీయమా? - మాట్లాడకండి.
చాలా సున్నితమైన విషయం లాగా ఉంది, అంటే అది కాకతాళీయం కాదు అన్నమాట.
"మాట్లాడవద్దు" అని అన్నాను కదా.
మీకు లైట్ స్విచ్ ఎక్కడ ఉందో తెలుసు,
అంటే ఇది మీ ఇల్లే కదా? మీ కుటుంబ నివాసం.
ఆ వ్యక్తి బెన్ అయ్యుంటాడు, మీరు సారా కానీ, ఆలిసన్ కానీ అయ్యుంటారు.
చెత్త వెధవ.
నవ్వు.
దీన్ని చూసి చీఫ్టన్ ఎలా ప్రతిస్పందిస్తుందో చూద్దాం.
వాళ్లు మిమ్మల్ని వదిలిపెట్టరు.
అవునా? అదీ చూద్దాం. లోపలికి పద.
కదలకుండా కూర్చో. ఓపిగ్గా ఉండు, అంతా సర్దుకుంటుంది.
చీఫ్టన్ వాళ్లు ఎంత సేపట్లో కాల్ చేస్తారంటావు?
ఏమో.
ఇప్పుడు మా వద్ద మీ వాళ్లు ఉన్నారు, ఎంఐ5 ఏజెంట్ కూడా ఒకరు ఉన్నారు.
ఇద్దరికీ ఏమీ కాకుండా విడుదల చేసేయాలంటే, నేను చెప్పింది చెప్పినట్టు మీరు చేయాలి.
వింటున్నారా?
ల్యాంబ్.
బాగా అతిగా ప్రవర్తిస్తున్నావే.
ముందు ఏమో, స్లో హౌసును ఫైళ్ళను సర్దే ఆఫీసుగా మార్చేశావు, ఇప్పుడు నన్నే పక్కకు పెట్టేస్తున్నావే.
భద్రతా వ్యవస్థలన్నింటినీ పునరుద్ధరిస్తున్నారు. అంతా గోలగోలగా ఉంది.
అది తెలుస్తోందిలే. పరిణామాల సంగతేంటో చెప్పు.
చూడాలి. ఇప్పుడు టియర్నీ, జడ్ ల మధ్య సమావేశం నడుస్తోంది.
మరి నువ్వేం చేస్తున్నావు? తన ఆఫీసుకు ఏ కర్టెన్ బాగుంటుందో చూస్తున్నావా?
మహారాణి ఇంగ్రిడ్ ని తక్కువ అంచనా ఎప్పటికీ వేయకూడదు. తను బతక నేర్చిన వ్యక్తి.
అది నిజమే, జడ్ కూడా ముందే ఆవేశపడిపోయినట్టున్నాడు.
టైగర్ టీమ్ ఇప్పుడు అదుపు తప్పి ప్రవర్తిస్తోంది. స్టాండిష్ ని విడుదల చేయడం లేదు.
ఎందుకు? ఆపరేషన్ పూర్తి అయిపోయిందిగా.
వాళ్లు ఇప్పటికే సందేశం చేరవేసి ఉంటారు. వాళ్లకి గ్రే బుక్స్ కావాలట.
ఆ విషయం వాళ్లే నీకు చెప్పారా?
లేదు. కిడ్నాప్ చేసిన వ్యక్తి ఇంట్లోని గోడ చెప్తోంది. అతని పేరు షాన్ డోనొవన్.
ఇప్పటిదాకా నాకు ఏ సమాచారమూ అందలేదు.
వాళ్లకి కావాల్సింది గ్రే బుక్సే అయితే,
అది నాకు తెలిసేది, ఎందుకంటే, ఆ కేంద్రాన్ని నా కిందికి బదలాయించారు.
అంటే వాటిని ఎందుకూ పనికిరాని వాటిగా పరిగణిస్తున్నారు అన్నమాట.
ఈ సమాచారం నీకు చెప్పినదానికి బదులుగా, కార్ట్ రైట్ ని నా దగ్గరకి పంపించేసేయాలి.
నీకు తెలిసే ఉంటుంది,
డాగ్స్ స్క్వాడ్ ఇప్పుడు నా పరిధిలో లేదు.
అతడిని బయటకి పంపేయ్, డయానా, లేదా నేను లోపలికి రావాల్సి వస్తుంది.
లేయ్.
లేయ్!
నాకు ఇక్కడే బాగుందిలే.
మళ్లీ మళ్లీ అడగను. రివర్, పైకి లేయ్.
నీకు ఏవో సమస్యలు ఉన్నట్టున్నాయి...
ఉన్నట్టున్నాయి కదా, ఉన్నాయని తెలిసిపోతోంది వాటిని పరిష్కరించుకోవాలని చూస్తున్నావు కానీ...
నన్ను అడిగితే, నువ్వు ఎవరితోనైనా మాట్లాడితే మంచిది.
నీ ప్రవర్తనని బట్టి చూస్తుంటే, హింస వల్ల నీకు... నీకు సంతృప్తి కలుగుతున్నట్టు నాకు అనిపించట్లేదు.
నువ్వు ఎందుకు ఏడుస్తున్నావో అర్థం కావట్లేదు. నీలో రవ్వంతైనా మగతనం లేదు.
హా, వీలైనంత త్వరగా నీ కసినంతా తీర్చేసుకో,
నా కోసం ల్యాంబ్ వచ్చాక, నీకు ఆ అవకాశం ఉండదు.
ల్యాంబ్ గురించి నేను పట్టించుకుంటాను అనుకుంటున్నావా?
నేను పట్టించుకుంటానులే. హా.
నీకు అతను తండ్రి సమానుడా ఏంటి?
ఓహో, నీకు ఎలాగూ మీ నాన్న ఎవరో తెలీదు,
అదీగాక, మీ తాత అంత గొప్పవాడివి నువ్వు ఎప్పటికీ కాలేవు, కదా?
నన్ను చితక్కొట్టాలని ఉంది కదా?
నన్ను కొట్టాలని ఉంది కదా నీకు?
కానివ్వరా, పోటుగాడా! కొట్టు! కొట్టు!
సారీ.
ఇప్పుడు సీనియర్ ఏజెంట్ పై దాడి చేయడమా?
అది కూడా డాగ్స్ స్క్వాడ్ హెడ్ ని. వద్దులే.
ఎందుకంటే, దాని వల్ల నా ఉద్యోగమే ఊడిపోతుంది.
కాబట్టి, నీ ఆనందం నువ్వు తీర్చుకో, పోటుగాడా.
ఎందుకంటే, ఏ క్షణంలోనైనా ఆ తలుపు తెరుచుకుంటుంది,
నేను ఇక్కడి నుండి వెళ్లిపోతాను.
అప్పటిదాకా, నీ ఇష్టం వచ్చింది చేసుకో.
నీకు కూడా నాకు...
లోపలికి రండి!
సరే. సరిగ్గా సమయానికి నన్ను తీసుకువెళ్లడానికి వచ్చారు.
ఇంకా ఊపిరి పీల్చుకుంటున్నాడా?
హా, నువ్వు కూడా ఒక రౌండ్ వేస్తావని అలా ఉంచా.
ఆగు, చెప్పేది విను... ఆగు, ఆగాగు.
చూడు, మన మధ్య విబేధాలు ఉన్న మాట వాస్తవమే,
కానీ నిన్ను హెచ్చరిస్తున్నాను, నా ప్రాణం గట్టిది.
నేను ఇలా ఎందుకు చెప్తున్నానంటే, నువ్వు...
సరే, దీన్ని హోకి పంపిద్దాం, అతనేం సమాచారం రాబట్టగలడో చూద్దాం.
దీన్నంతా చదివి, ఇందులో రాసి ఉన్నదంతా చాలా వరకు నిజమే అని అంటాడు, అంతే.
దీనిలో వాడు కొంత రాసి ఉండవచ్చు కూడా.
- మేము పోలీసులం! - మేము ఇక్కడే ఉన్నాం.
- మిమ్మల్ని ల్యాంబ్ పంపాడా? - బాబోయ్.
ల్యాంబ్ ఎవరో తెలీదు.
పక్కింటి వ్యక్తి కాల్ చేసి, మీరు అక్రమంగా సంచరిస్తున్నారని చెప్పారు.
- ఆగండి. ఇది నేర సంఘటనా స్థలం. - సన్నాసులు.
- హా. మీరు దొంగతనం చేశారు. - మేము ఎంఐ5 ఏజెంట్లం.
హా. కావాలంటే, నా జేబుల్లో చూడండి.
నీ జేబులో ఉన్న డ్రగ్స్ సూది నాకు గుచ్చుకోవాలనా? అబ్బా, వద్దులే.
నేను డ్రగ్స్ తీసుకొనేవాడిలా కనిపిస్తున్నానా? చూడు, నా జేబులో ఎంఐ5 ఐడీ ఉంటుంది.
ఇప్పుడే చూడు, లేదంటే తర్వాత నీ బతుకు బస్టాండ్ అయిపోతుంది.
నువ్వు తనని, నేను ఈమెని చూద్దాం.
- కాల్ చేసి కనుక్కోండి, అది ఇంకా మంచిది. - వెనుక జేబులో ఉంది. అక్కడే.
సరే, బాస్. ఇది నిజమైన ఐడీలానే ఉంది.
ఇదేంటి మరి?
ఓరి నీ యెంకమ్మ!
- నేను అండర్ కవర్. ఒకరిని పట్టుకోవడానికి ఎర ఇది. - అబ్బో.
జాక్సన్ ల్యాంబ్?
- కావచ్చు. - నేను పోలీసు శాఖకు చెందిన ఆఫీసర్ మోస్లీని.
ఒక ఇంట్లోకి అక్రమంగా చొరబడినందుకు, ఇంకా ప్రమాదకరమైన డ్రగ్స్ ఉన్నందుకు
నేను మార్కస్ లాంగ్రిడ్జ్ ని, షర్లీ డాండర్ ని అరెస్ట్ చేశానని చెప్పడానికి మీకు చేశాను.
సరే.
ఇంట్లోకి ప్రవేశించడానికి మీ అనుమతి ఉన్నట్టు లాంగ్రిడ్జ్ చెప్తున్నారు,
ఇంకా ఒకరిని పట్టుకోవడానికి ఎరగా డ్రగ్స్ ని ఉంచుకున్నారని డాండర్ చెప్తున్నారు.
సరే, మీరు వాళ్లని వదిలేసేయండి, అలాగే ఒక విషయం కూడా వాళ్లకు చెప్పండి.
హా, అలాగే చెప్పండి.
సరే. అలాగే.
మన్నించండి. ఇక మీరు వెళ్లవచ్చు.
వ్యక్తిగతంగా ఏమీ తీసుకోవడం లేదులే. మీ పని మీరు చేశారంతే.
- దీన్ని పారేయండి. - ఎరగా అక్కర్లేదా?
పారేయండి.
ల్యాంబ్ మీకు ఒకటి చెప్పమన్నారు, అది వినేసి వెళ్లిపోండి.
"ఇక ఆఫీసుకు రావద్దు.
పందులకు పని చెప్తే, అవి వంద రెట్లు మంచిగా పని చేస్తాయి."
రీజెంట్స్ పార్క్
ఇదిగోండి మీ చెత్త.
ఇంత ఆలస్యం ఎందుకు అయింది?
మనోడిని బాగా కొట్టి మంచి పని చేశారు. నాకు ఒక పని తగ్గింది.
ఆ వజ్రాన్ని తీసుకొని రా, దానితో పాటే దాన్ని తీసుకొన్న ఆ చెత్తగాడి పేరు చెప్పాలి,
లేదంటే నేను అక్కడికి వచ్చి,
నీ పుంగి బజాయిస్తా. అర్థమైందా?
నువ్వెవరో గుర్తు తెచ్చుకోవడానికి ప్రయత్నిస్తున్నా. నువ్వు...
మా ఆఫీసు దగ్గర పార్కులో చెత్తను వేరుకుంటూ తిరిగే దరిద్రుడివి నువ్వే కదా.
ఒకసారి మనం కొట్టుకున్నాం.
ఈసారి నీ తుక్కురేగ్గొడతా.
అలానే కలలు కంటూ ఉండు, గురూ.
కంటి చూపుతో చంపేస్తా నిన్ను.
సరే. మీరు నన్ను తిట్టే ముందు ఒకటి అడుగుతాను,
మీకు కూడా ఆ సందేశం పంపి ఉంటే, మీరు ఏం చేసి ఉండేవారు?
వాళ్లు చెప్పినట్టే చేసేవాడిని, కానీ ఆమెని వదిలేశాక,
వాళ్లందరినీ నరికి పారేసేవాడిని.
- చెప్పండి. - చెల్సీకి పదండి.
అలా కాకుండా, వాళ్లు నిన్ను చంపుతామని బెదిరించి ఉంటే,
వాళ్లకి తుపాకీలు నేనే ఇచ్చి, మందు పార్టీ కూడా ఇచ్చి ఉండేవాడిని.
ఒక్క నిమిషం ఆగు, బాసు.
ఒక్క నిమిషం, ఏం చేస్తున్నావు నువ్వు? కారు దిగు.
ఎందుకు? ఎక్కడికి వెళ్తున్నారు మీరు?
చెల్సీకి. డ్రైవరుకు చెప్పేటప్పుడు వినలేదా?
మరి నేను ఎక్కడికి వెళ్లాలి?
వెళ్లి చీఫ్టన్ ఆఫిసు దగ్గర లుయీసాని కలుసుకో.
దీన్నంతటి వెనుక ఆ వెధవలే ఉన్నారు. తను నీకు వివరాలన్నీ ఇస్తుంది.
కానీ ముఖ్యమైన విషయం ఏంటంటే, వాళ్లు తెలియని ఎజెండా గల ఒక బృందాన్ని ఎంచుకున్నారు, ఇంకా స్టాండిష్ ని వదలలేదు.
అది దారిలో రాదా? నేను మీతో రాకూడదా?
అది దారిలోనే వస్తుంది...
కానీ నువ్వు రాకూడదు.
అనుమతి ఉన్నవారికే ప్రవేశం
మేడమ్.
- గుడ్ ఆఫ్టర్ నూన్, మేడమ్. - నేను కంట్రోల్ రూమ్ లో ఉన్నవారితో మాట్లాడాలి.
కార్ట్ రైట్, కారు పార్కింగ్ నుండి బయటకు వెళ్లిపోయాడు.
సరే.
కాబట్టి, మనం ముందు ఒక ప్రసంగం ఇస్తే బాగుంటుందని నా అభిప్రాయం, మేడమ్.
సరే.
మీ ప్రసంగం కోసం నేను కమ్యూనికేషన్స్ ని తాత్కాలికంగా ఆపాను.
ఈ ఉదయం ఒక చొరబాటు జరిగిందని మీలో చాలా మందికి తెలిసే ఉంటుంది.
అనుమతి లేని ఒక ఏజెంట్, నిషిద్ధ ప్రదేశానికి వెళ్లగలిగాడు.
ఇది నాకు కానీ, లేదా ఎంఐ5లో ఇంకెవరికీ కానీ తెలీకుండా జరిగిన విన్యాసం.
ఆ విన్యాసంలో మనం విఫలమయ్యాం.
దీని వలన, మన భద్రతా వ్యవస్థలను పూర్తిగా సమీక్షించడం జరుగుతుంది.
ఇక పని కొనసాగించండి.
ఇంకా ఇక్కడే ఉన్నావే? అదరగొట్టేశావు.
నిజంగా అంటున్నావా?
మన మధ్య విబేధాలు ఉండవచ్చు, ఇంగ్రిడ్,
కానీ జడ్ లాంటి వాడి వల్ల నువ్వు బలవంతంగా వెళ్లిపోవడం నాకు ఇష్టం లేదనే చెప్పాలి.
ఎంతైనా, నేను నీకు, సర్వీసుకే విధేయురాలిని.
అది బయటకు అంటున్నానంటే, నాకే ఆశ్చర్యంగా ఉంది.
నేనెంత కాలం ఈ పదవిలో ఉంటానో తెలీదు.
ఈ వైఫల్యాన్ని ఆసరాగా తీసుకొని, నాతో ఒక ఆట ఆడుకుంటాడు కదా.
ఇంతకీ అతనికి ఏం కావాలి?
ప్రైవేట్ రంగాన్ని తీసుకురావాలనుకుంటున్నాడు.
నిర్దిష్టంగా చెప్పాలంటే, చీఫ్టన్ ని.
ఆ పనికి ఆమోదం మాత్రం లభించదు. ఇప్పుడైతే లభించదులే.
ఒక సమస్య వచ్చి పడింది.
టైగర్ టీమ్, తమ సొంత ఎజెండాతో పని చేసిందని ల్యాంబ్ అంటున్నాడు.
స్టాండిష్ విషయంలో వాళ్లు అతడిని సంప్రదించారా?
లేదు, వాళ్లు వ్యూహరచన చేసిన ఇంటిని అతను కనుగొన్నాడు.
వాళ్లు గ్రే బుక్స్ ని చూడాలనుకుంటున్నారట.
అది జరగదులే.
ఈ విషయమై చీఫ్టన్ వాళ్లు నిన్నేమైనా సంప్రదించారా?
లేదు. అడగమంటావా?
వద్దు.
ఏదైనా గడబిడ జరిగితే, దానికి వాళ్లదే బాధ్యత.
వాళ్లే చక్కబెట్టాలి.
నేను కూడా అదే అనుకున్నా.
థ్యాంక్యూ, డయానా. మనం ఇక్కడ జరగబోయే నష్టాన్ని కూడా పరిమితం చేయాల్సి ఉంటుంది.
పాపం స్టాండిష్.
నేను తన గురించి అనట్లేదు, మన గురించి అంటున్నా. కానీ నువ్వు అన్నది నిజమే.
తనకేమీ జరగకూడదనే ఆశిద్దాం.
గుడ్ ఆప్టర్ నూన్, సర్.
ఆప్టర్ నూన్, స్లై.
అయ్య బాబోయ్. ఇది నా ఇంటి కంటే పెద్దగా ఉందే.
నేను దమ్ము కొడితే నీకేమీ అభ్యంతరం లేదు కదా?
అభ్యంతరం ఉంది.
విషయం చెప్పనా, స్లై.
ముందుగా నీ పేరు చాలా చండాలంగా ఉంది. అది దేనికైనా ముద్దు పేరా? స్లైమ్ కి ముద్దు పేరా?
నువ్వెవరో నాకు తెలీదు,
కానీ నాకు ప్రైవేట్ సెక్యూరిటీ సంస్థ ఉందని తెలుసుకోండి,
అంటే, నా సంస్థలో చాలా ప్రమాదకరమైన వ్యక్తులు పని చేస్తున్నారు.
హా. నిజమే, చాలా ప్రమాదకరమైన వ్యక్తులు.
మీ టైగర్ టీమ్ లోని ఒక సభ్యుడైన షాన్ డోనొవన్ పిచ్చాసుపత్రిలో ఉండాల్సినోడు.
క్యాథరిన్ స్టాండిష్.
తను నా బృందంలో భాగం. నేనెందుకు పట్టించుకుంటున్నానా అని నీకు అనిపిస్తుందేమో అని చెప్తున్నా.
సరే.
కానీ, నీకు విషయం అర్థం కావట్లేదు.
డోనొవన్ ఇప్పుడు మీ మాటలను పెడచెవిన పడేస్తున్నాడు.
గ్రే బుక్స్ ని చూసేదాకా, అతను స్టాండిష్ ని విడిచిపెట్టడు.
స్టాండిష్ ని ఎప్పుడో విడుదల చేసి ఉండాలి.
కానీ అది జరగలేదుగా.
ఇంతకీ ఈ గ్రే బుక్స్ అంటే ఏంటి?
గత 100 ఏళ్లలో పుట్టుకొచ్చిన కుట్ర సిద్ధాంతాలన్నింటినీ గ్రే బుక్స్ పరిశీలిస్తాయి.
భలే వింతగా ఉందే, చాలా వింతగా ఉందే అని అంటారు, చివరికి అంతా సోది అని పక్కకు పడేస్తారు.
కానీ జే.ఎఫ్ కెన్నడీని కాల్చింది ఎల్సిస్ అని, ఇంకా పిరమిడ్లను కట్టించింది హిట్లర్ అని
వాదించే పిచ్చోళ్లు, ఆ గ్రేబుక్స్ తమ వాదనని నిరూపిస్తాయని నమ్ముతుంటారు.
వీటన్నింటి గురించి నాకేమీ తెలీదు.
బాబోయ్. ఇది మామూలు పరాభవం కాదు.
హా, అంతే కాదు. నిన్ను నేను కలవడానికి ఇదే ముఖ్యమైన కారణం.
కానీ ఇప్పటిదాకా ఏమీ జరగలేదు.
స్టాండిష్ ని విడుదల చేయలేదు, గ్రే బుక్స్ కావాలని కోరలేదు.
ఏమీ జరగలేదు.
నాకన్నీ పరిష్కారం అయిపోవాలి.
హా, ఆ మాట అంటే గుర్తొచ్చింది...
ఏదేమైనా,
దాన్ని పరిష్కరించే పనిలో ఉండు.
మళ్లీ ఒకరినొకరం ఇంకెప్పుడూ కలుసుకోకూడదనే ఆశిసున్నా, నీ మనస్సులోనూ అదే ఉందనుకుంటా.
అయ్య బాబోయ్. అది కానీ భూగర్భ నీటిలో కలిస్తే ఇక అంతే.
ఇది కావాలా? ఆ వాసన తెలీకుండా ఉండటానికి.
వద్దు.
మీరు వెంటనే వెళ్లిపోతే మంచిది.
నువ్వు కారు కిటికీలని తెరిచి ఉంచితే మంచిది.
ఏమైంది నీకు?
డఫీ గాడి పనిలే.
ఆ తర్వాత హాబ్స్.
ఏంటి? ఆ ఇద్దరూ నిన్ను కొట్టారా?
హా, తెలిసిపోతోందిగా.
- వావ్. - మనకి ఇక్కడేం పని చెప్పు.
ఈ ఆపరేషన్ చేసింది చీఫ్టన్ కదా, దానికి సంబంధించిన ఫైల్ ని ల్యాంబ్ తెమ్మన్నాడు,
డోనొవన్, ఇంకా ఆ బృందంలోని ఇతరుల బ్యాక్ గ్రౌండ్ వాకబు చేయమన్నాడు.
వాళ్లకి సొంతంగా ఒక ఎజెండా ఉన్నట్టుంది.
- అది మనకి ఇస్తారంటావా? - హా, ఇస్తారు. మనం ఎంఐ5 ఏజెంట్లం.
వాళ్లు బచ్చాగాళ్లు.
కొన్ని కోట్ల విలువ ఉన్న సెక్యూరిటీ సంస్థ అది, పైగా హోమ్ సెక్రెటరీతో వాళ్లకి సంబంధాలు కూడా ఉన్నాయి.
అదంతా నాకు అనవసరం. ఇప్పటికే నాలుగు కాఫీలు తాగి సగం ఆస్థి పోగొట్టుకున్నా,
పైగా వచ్చీ పోయే పనికిమాలినోళ్లని చూస్తూ ఊరికే కూర్చోవాలి ఇక్కడ. కాబట్టి, ఇక పోదాం.
చెప్పేది కాస్త వినండి, సన్నాసుల్లారా.
చాలా గంటల నుండి నన్ను ఇక్కడే పడిగాపులు కాసేలా చేస్తున్నారు, నాకు సమాధానాలు కావాలి.
మీరు... మీరు నన్ను అంతలా కష్టపెట్టి,
ఒక ఫోన్ కాల్ చేసేస్తే, అంతా సద్దుమణిగిపోతుంది అనుకుంటున్నారా?
నాకు డబ్బులు కావాలి. పైసలు కావాలి. అర్థమైందా? నాకేమీ...
- నాకు తెలుసు, నిజానికి... - హేయ్! కాస్త ఆగు.
- నువ్వు ఇక్కడ ఏం చేస్తున్నావు? - అయ్య బాబోయ్. రివర్.
- అందాల లుయీసా కూడా వచ్చింది. - అవతలకు దొబ్బేయ్.
ఇవాళ ఉదయం జరిగిన ఆపరేషనుకు ఎవరు ఇన్ ఛార్జో, వాళ్లని కలవాలనుకుంటున్నా.
- వాళ్లు ఖాళీగా ఉన్నారో లేదో చూస్తా. - ఏంటి? అయ్య బాబోయ్!
ఎంఐ5 అడగగానే పని చేస్తారా? ఒక సామాన్యుడు అడిగితే స్తంభంలా అలాగే ఉంటారా?
- మీ దుంపదెగ. - ఆపు ఇక.
ఇలా చూడు.
ఇది... ఇది టైగర్ టీమ్ పని అని నీకు తెలుసా?
ఇప్పుడే తెలిసింది. వంతెన మీద ఉండి, నా మీదకి ఓ స్నైపర్ తుపాకీ ఎక్కు పెట్టినప్పుడు,
అది నాకు తెలీదు.
వీళ్లకి... ఈ ఆపరేషన్ చేసినందుకు కోట్లకు కోట్లు చెల్లించారు.
నన్ను చాలా కష్టపెట్టారు కదా, న్యాయంగా నాకు కూడా పరిహారం దక్కాలి.
నువ్వు కూడా అడుగు.
హేయ్, ఇద్దరం కలిసి అడుగుదామా? వాళ్లు చెప్పినదానికి మూడింతలు అడుగుదాం.
నాకు అక్కర్లేదులే, గురూ.
- హేయ్. - నేను ఇక్కడికి పని మీద వచ్చాను.
హేయ్, మనకి ఒకరంటే ఒకరికి పడదు అన్నది నిజమే.
కానీ ఈ విషయంలో మనిద్దరిదీ ఒకే పక్షం అని చెప్పాలి. మనిద్దరినీ బురిడీ కొట్టించారు.
నీకు అది కొత్త కాదు, స్పైడర్.
నిజమే అనుకో.
ఫైల్ సంపాదించావా?
లేదు. కానీ సంపాదించి ఉండేవాడినే.
ల్యాంబ్ బయటకు వచ్చేయమన్నాడు.
మీ అక్క ఎలా ఉన్నారు? బాగానే ఉన్నారా?
తను బాగానే ఉంది. స్టాండిష్ ఎలా ఉంది?
ఒక సమస్య వచ్చి పడింది.
కానీ, నువ్వు ఇప్పుడు సర్వీసులో లేవు కాబట్టి, వివరంగా నీకు చెప్పలేను.
- తొక్కేం కాదు. - అదన్నమాట సంగతి.
మాటల్లో గుర్తు వచ్చింది...
రష్యన్లతో గడబిడ అయిన తర్వాత
- మనకి మాట్లాడుకొనే అవకాశం అస్సలు దొరకలేదు. - అక్కర్లేదులే.
లేదు, ఇది ఎప్పుడో చెప్పి ఉండాల్సింది, నేను...
నిన్ను ముందే సంప్రదించి ఇది చెప్పనందకు అదోలా ఉంది.
కానీ...
నేను నిన్ను క్షమించేశాను.
- ఏమన్నావు? - సెక్యూరిటీ బాధ్యతలు
నీకు అప్పగించారు, కానీ నాపై కాల్పులు జరపగలిగారు వాళ్లు, అందుకే నిన్ను క్షమించేస్తున్నా.
సరే. ఇక చాలు.
- వాడిని పట్టించుకోవడం అనవసరం, ఏమంటావు? - ఇప్పుడు మీరు వెళ్లవచ్చు.
కమాండ్, కంట్రోల్ ఎగ్జిక్యూటివ్ ఆఫీసర్ ఇప్పుడు మీతో మాట్లాడగలరు.
బాబోయ్, ఆ పదవి మరీ అతిగా ఉంది కదా?
- ప్రైవేట్ రంగంలో అలాగే ఉంటుంది. - నన్ను ఫాలో అవ్వండి.
మిస్టర్ వెబ్, ఇప్పుడు మీరు కూడా రావచ్చు.
అయితే, నువ్వు ఆసుపత్రిలో చాలా రోజులే గడిపావా?
రెండు నెలలు గడిపాను.
అదృష్టవంతుడివే, బతికిపోయావు.
నీకు జరిగిన నష్టానికి నిజంగానే నాకు చాలా బాధగా ఉంది.
నిన్ను తీసివేయక ముందే, నువ్వే రాజినామా చేశావని విన్నాను.
నిజానికి జరిగింది అది కాదు. వాళ్లు నాకు ఒక ఆప్షన్ ఇచ్చారు.
స్లౌ హౌసులో చేరాలి, లేదా సర్వీసులో ఉండకూడదు. ఇక వేరే దారి లేక రాజీనామా చేసేశా.
- తప్పుగా అనుకోకు. - అస్సలు అనుకోలేదు.
చీఫ్టన్ సెక్యూరిటీ
మరి ఇప్పుడు ఎక్కడ పని చేస్తున్నావు?
నేను...
ఇక్కడే పని చేస్తున్నా.
మీ కమాండ్, కంట్రోల్ ఎగ్జిక్యూటివ్ ఆఫీసర్ కి హాయ్ చెప్పండి.
నీ అంత... పనికిమాలిన దద్దమ్మ ఎవరూ ఉండరు.
నేనేమీ అబద్ధం చెప్పలేదు.
నేను ఇక్కడికి పరిహారం కోసమే వచ్చా. భారీ బోనస్ కోసం.
న్యాయంగా అందులో నీకు కూడా కొంత భాగం ఇవ్వాలి, కానీ ఇవ్వను.
మేము వస్తున్నామని నీకెలా తెలిసింది?
నాకు తెలీదు. ఈ ఆఫీసుపై మీరు బయట ఉండి నిఘా పెట్టడం గమనించాను,
మీరు కనుక లోపలికి వస్తే, నా నాటకంతో అల్లుకుపోండి అని చెప్పాను. అనుకున్నట్టే నువ్వు వచ్చావు...
ఏమీ చేతకాని కార్ట్ రైట్ ని వెంటేసుకొని.
- ఇవాళ అదృష్ట దేవత నన్ను కరుణించినట్టుంది. - బాబోయ్, నువ్వు ఇంత దరిద్రుడివి ఏంటి రా నాయనా!
- అవునా? - అవును.
లక్షల లక్షల జీతం, కంపెనీ కారు, ఇంకా అంతే లేని మగతనం, ఇంకేం కావాలి.
థ్యాంక్యూ, రివర్. నీకు ఒక దండం పెట్టవచ్చు.
పార్కుపై టైగర్ టీమ్ ని ప్రయోగించాలని చీఫ్టన్ ని జడ్ కోరాడు.
నేను గతంలో అక్కడ పని చేశాను కాబట్టి, నన్ను సంప్రదించి,
అక్కడ పని చేసే అత్యంత పనికిమాలినోడు ఎవడో ఎంచుకొనే పని అప్పగించారు.
నాకు పెద్ద సమయం పట్టలేదనే చెప్పాలి.
మన రివర్ బాబు ఉన్నాడుగా.
బాబోయ్, నీకు ఒక విషయం చెప్పనా?
ఒక్క నిమిషం కూడా పట్టని పనికి అంత పెద్ద మొత్తంలో కన్సల్టెన్సీ ఫీజును తీసుకున్నందుకు
నాకు కాస్త అపరాధభావంగా కూడా అనిపించింది.
నువ్వు మళ్లీ ఇట్టే మోసపోతావని నాకు బాగా తెలుసు.
ఉరుకులు, పరుకులు తీస్తూ హీరో అవుదామని ప్రయత్నిస్తావు.
రివర్, నా మాట నమ్ము. నన్ను నమ్ము.
నా అక్కని, తన... తన... తన పిల్లల్ని చంపేస్తారు.
రేఫర్ బాబూ. ఇలా రా. ఇలా రా.
బాసూ, నువ్వు సూపర్.
స్నైపర్ తుపాకీని నాపై ఎక్కుపెట్టింది రేఫరే. నీ తుపాకీని చూపించు.
అదరగొట్టేశావు, బాసూ.
బాబోయ్.
నీకు అసలు అక్క కూడా లేదు కదా?
ఉంది. కానీ మేము మాట్లాడుకొని చాలా ఏళ్లు అయింది. తను పిచ్చిది.
డోనొవన్ కి, టైగర్ టీముకి సంబంధించిన ఫైళ్లు మాకు ఇస్తావా, ఇవ్వవా?
ఇవ్వను. కావాలంటే చక్కెర వేసుకొని నా చంక నాక్కోండి.
బాబోయ్... వాళ్లు క్యాథరిన్ ని వదలట్లేదు, స్పైడర్.
అంతా నియంత్రణలోనే ఉంది.
ఇక మీరు బయలుదేరితే,
బాస్ కి, నాకు హోమ్ సెక్రెటరీతో లంచ్ ఉంది, దానికి వెళ్తా.
ఎంఐ5 సమర్థత్వాన్ని మెరుగుపరచడానికి నియమించబడ్డ సలహాదారుల కమిటీలో నేను కూడా ఉండబోతున్నాను.
అందులో భాగంగా నేను ఇవ్వబోయే తొలి సిఫార్సు ఏమిటో తెలుసా? అది సూపర్ సిఫార్సు అన్నమాట.
స్లౌ హౌసును మూసేయమని సలహా ఇస్తా.
- చచ్చావురా నా చేతిలో... - వదిలేయ్. వెళ్దాం పద.
నువ్వు నాకు థ్యాంక్స్ చెప్పాలి.
నువ్వు అక్కడ ఉండాల్సిన వాడివి కాదు, రివర్. నీ అసలైన సమర్థతకి అది సూట్ కాదు.
బ్లూ ఫిలిమ్స్ నీకు సరిగ్గా సరిపోతాయి.
లూయీసా, నీకు ఉద్యోగం కావాలంటే, నాకు మెసేజ్ పంపు.
కనీసం నీకు ఇంటర్వ్యూ అయినా దక్కుతుంది. అదిగదీ సంగతి.
అదిగదీ కాదురా, అద్గది సంగతి రా...
అదీ లెక! పిచ్చెక్కించా. భలే మజాగా అనిపించింది.
- స్పైడర్ గాడు. - నిన్ను వాడుకుంటున్నాడు.
- ఏంటి? - స్పైడర్ నిన్ను మోసం చేయడం ఇది రెండవసారి.
- నువ్వు గ్రహించి ఉండాల్సింది. - నువ్వు గ్రహించి ఉండాల్సింది అంటే?
- పరువు పోయింది. - నాకు ఎలా...
వాడి మూతిపళ్లు రాలగొట్టాలని
నాకు చాలాసార్లు అనిపించింది, కానీ... కానీ ఇది మాత్రం భలే కిక్కునిచ్చింది.
ముఖం పగలగొట్టడం కన్నా, మూతిపళ్లు రాళ్లగొట్టడం కన్నా ఇది చాలా సంతృప్తిని ఇచ్చింది.
నేనేం చెప్తున్నానో మీకు తెలుసా? మీరు కార్ట్ రైట్ ఉన్నప్పుడు ఉండాల్సింది. అందరూ పడీపడీ నవ్వుకున్నారు.
స్టాండిష్ ని ఇంకా విడుదల చేయలేదని
ఇందాకే నన్ను జాక్సన్ ల్యాంబ్ బెదిరించాడు.
- అదా? -"అదా?" అంటే?
ఏ సమస్యలూ లేకుండా జరిగిపోతుందని అన్నావుగా.
ఇప్పటిదాకా అలాగే జరిగింది, అలాగే జరుగుతుంది కూడా.
స్టాండిష్ కి కానీ, వాళ్ల అదుపులో ఉన్న మన మనిషికి కానీ ఏమీ జరగదు.
మన మనిషి ఎవరు?
బాబోయ్. పరిస్థితి దిగజారుతూనే ఉంది. సోది లేకుండా ఇప్పుడు పరిస్థితి ఏంటో చెప్పు.
నిజానికి ఇది చాలా...
ఏదేమైనా, వాళ్లు నన్ను కలుస్తామన్నారు, దానికి సమయం కూడా అవుతోంది,
అక్కడి నుండి నేను వాళ్లని గ్రే బుక్స్ ని
- చూపించడానికి తీసుకువెళ్తాను. - హా. గ్రే బుక్స్ గురించి ల్యాంబ్ చెప్పాడు.
ఆ విషయం ల్యాంబ్ కి ఎలా తెలిసింది?
ఎవరికి తెలుసు. అతనికి అన్నీ తెలుసు అనిపిస్తోంది.
ఇప్పుడు ఏం చేస్తావు?
వెళ్లను. ఎందుకు వెళ్తాను?
వాళ్ల దగ్గర ఇద్దరు బంధీలు ఉన్నారు, అలాంటప్పుడు నువ్వు వెళ్లవని చెప్తున్నావా?
వాళ్ల కోసం గ్రే బుక్స్ ని ఎంఐ5 చచ్చినా ఇవ్వదు.
అదీగాక, వాళ్లు ఎవరినీ చంపరు కూడా.
దద్దమ్మలు అయ్యామని గ్రహించి, త్వరలోనే ఇద్దరినీ వదిలేస్తారు.
నువ్వు వెళ్లి కలవాలి. ఇది త్వరగా పరిష్కారమైపోవాలి.
మనకి జడ్ తో లంచ్ ఉంది కదా.
లేదు. జడ్ తో నాకు లంచ్ ఉంది.
మన మనిషి, స్టాండిష్ విడుదల అయ్యాకే నువ్వు రావాలి.
ఆ పని నేనెలా చేయాలి?
నువ్వు ఎంఐ5లో పని చేశావు కదా. నీ పలుకుబడిని ఉపయోగించి, లేదా వాళ్లకి డబ్బులు ఇచ్చేయ్.
- ఏ డబ్బులు ఇవ్వాలి? - నీకు ఇచ్చిన ఫీజు. ఏదైనా ఇచ్చుకో, నాకు అనవసరం.
వీటిలో కొన్నింటిని డోనొవన్ నిజంగానే నమ్ముతున్నాడు.
నేను కూడా అనుకోండి. మనం చందమామపై అడుగు పెట్టే అవకాశమే లేదు.
ఏదోక యూజర్ నేమ్ తో తప్పకుండా అతను కుట్ర సిద్ధాంతాల సైట్లలో పోస్టులు చేస్తుంటాడు.
అతనితో నేను మాట్లాడి కూడా ఉండవచ్చు.
పీటర్ జడ్ లాంటి దరిద్రుడు లంచ్ ఎక్కడ చేస్తాడు?
ఏంటది?
నాకు వచ్చిన భారీ బోనస్, అది నీకు ఇచ్చేస్తున్నాను.
నాకు కావాల్సింది డబ్బు కాదు.
ఆపవయ్యా. ఏదైనా డబ్బు కోసమే చేస్తారు.
ఆ రెఫరెన్స్ నాకు పంపడానికి నువ్వు టావెర్నర్ కి డబ్బులు ఇచ్చావా ఏంటి?
తను చీఫ్టన్ లో నాకు ఉద్యోగం ఇప్పించింది. తనకి నీ అవసరం ఏంటో నాకు అనిపించట్లేదు.
- నేను గ్రే బుక్స్ చూడాలి. - అది జరగదు.
- అయితే, నీకు కావాల్సిన పని జరగదు. - సరే. మంచిగా మాట్లాడి చూశా.
- ఇప్పుడు నాలోని చెడు కోణం చూపెట్టాలా ఏంటి? - నువ్వు ఎన్ని కోణాలైనా చూపించుకో.
మా దగ్గర ఇద్దరు బంధీలు ఉన్నారు. వాళ్లని మళ్లీ చూడాలనుకుంటే, నేను చెప్పిన పని చేయాల్సిందే.
సారీ. నువ్వు సోదిని కాస్త కట్టిపెడతావా?
వాళ్లు బంధీలు కాదు, వాళ్లని నువ్వేం చేయవు కూడా.
ఇదంతా ఒక ఆట, గురూ. పెద్ద ఆట అంతే.
నువ్వు ఇలా ఎందుకు చేస్తున్నావో నాకు తెలీట్లేదు, అది నాకు అనవసరం కూడా, కానీ ఇంతటితో ఆపేయ్.
మాట్లాడుతుంటే వెళ్లిపోతావేంటి! ఆగు.
ఆగమని చెప్తున్నానా!
హోమ్ సెక్రెటరీకి ఆనా లివియా రెస్టారెంటులో నాకు లంచ్ ఉంది, దానికి ఇప్పటికే ఆలస్యమైంది.
స్టాండిష్ ని విడుదల చేస్తే కానీ, నేను అక్కడికి వెళ్లలేను.
ఇక నా సమయాన్ని వృథా చేయడం ఆపేసి, ఆమె ఎక్కడ ఉందో చెప్పు.
లంచ్ కి వెళ్లు.
కడుపు నిండా తిను.
కానీ పోటుగాడిలా బిల్డప్ మాత్రం ఇవ్వకు.
నీ రహస్య లవర్ ఆత్మహత్య చేసుకున్నాక నువ్వు మానసికంగా కృంగిపోయావు,
అలాంటి నువ్వు నాకు పోటుగాడి పాఠాలు చెప్తున్నావా?
నీ ఫైల్ మొత్తం చదివా రా, సన్నాసీ.
చెప్పేది జాగ్రత్తగా విను, నేను...
అలా పడి ఉండు.
హేయ్.
టియర్నీని కొనసాగిస్తే పర్లేదు అంటావా?
తాత్కాలికంగా కొనసాగిద్దాం.
నువ్వు ప్రతిపాదిస్తున్న సాంస్కృతికపరమైన మార్పులు బాగా అమలవ్వాలి కదా,
అంతే కాకుండా, తన తర్వాత వచ్చేవాళ్లు వాటిని మార్చేలా అవి ఉండకూడదు.
మీ అతిథి మిస్టర్ వెబ్ వచ్చారు.
ఆయన్ని పంపండి.
డ్రెస్ కోడ్ హూందాగా, పద్ధతిగా ఉండాలని అతనికి చెప్పి చూశాను,
కానీ అతను పరుషంగా నా మాటని పట్టించుకోలేదు.
మీ అతిథి అని నేను ఏమీ అనలేదు, కానీ మీరు అతనితో మాట్లాడితే...
నీకు ఇక్కడేం పని?
ఈ సమస్యని పరిష్కరించడానికి నేను మరింత ముఖ్యమైన వ్యక్తులతో మాట్లాడాల్సి వస్తోంది మరి.
అయ్య బాబోయ్. ఇక్కడికి వచ్చేవాళ్లు మామూలు వెధవలు కాదు.
టైగర్ టీమ్ ఆపరేషన్ విజయవంతంగా పూర్తి అయింది కదా.
ఒక చిన్న సమస్య వచ్చి పడింది. దాని సంగతి వెబ్ చూసుకుంటున్నాడు.
మీరు స్టాండిష్ ని విడుదల చేస్తే, మీ పాటికి మిమ్మల్ని వదిలేస్తాను. ఒక చిప్ తీసుకుంటా.
మనిద్దరికీ అంత పరిచయం లేదనుకుంటా కదా.
హా, మనం కలిసినట్టే ఉన్నాం.
నీలాంటి వాళ్లని చాలా మందిని కలిశాను నేను.
నా గురించి ఏమనుకుంటున్నావో చెప్పడానికే ఇక్కడికి వచ్చినట్లయితే,
నేను ఎలాంటి విమర్శలను అయినా తట్టుకోగలను.
కాబట్టి నీ విమర్శలు నన్నేమీ చేయలేవు.
నిన్ను నిరాశపరుస్తున్నందుకు మన్నించాలి. నేను అసలు నీ గురించి ఆలోచించను కూడా ఆలోచించను.
బాబోయ్, ఇది చాలా బాగుంది.
దాని ధర ఎంత?
నీ నెల జీతం కన్నా ఎక్కువే.
స్టాండిష్ కాకుండా, నీకు ఇంకేం కావాలి?
నా పాటికి నన్ను వదిలేస్తే నాకేం బాధా ఉండదు.
కానీ మీరు వచ్చి, నా జీవితాన్ని ఛిన్నాభిన్నం చేశారు.
స్టాండిష్ నా పనులన్నింటినీ చూసుకుంటుంది.
ఇప్పుడు తను లేదు, కాబట్టి ఇప్పుడు ఏం చేయాలో నాకు తెలీట్లేదు.
కాబట్టి నాకు చాలా ఖాళీ సమయం దొరికేసింది, ఇక మీతో ఆడుకోవాలని వచ్చాను.
పల్స్ ఉందో లేదో చూడండి.
నాకు పల్స్ తెలియట్లేదు.
శ్వాసనాళాలలో ఏ అడ్డంకీ లేదు, కానీ ఇతనికి శ్వాస ఆడట్లేదు.
అయ్య బాబోయ్. అతను వెబ్.
"పులి నోట్లో మన తల ఉన్నప్పుడు,
మనం దానితో హేతుబద్ధంగా వాదించలేము," అని ఎవరు అన్నారబ్బా?
చర్చిల్.
వెబ్ మొబైల్
కాల్ చేసేది వెబ్ కాదులే,
ఎందుకంటే, బయట మనోడు చచ్చిపడున్నాడుగా.
టైగర్ టీమ్ కాల్ చేస్తోంది, నీ పని పట్టడానికే అనుకుంటా.
సబ్ టైటిళ్లను అనువదించినది: రాంప్రసాద్